ನಾನು ಬೆತ್ತಲೆಯಾಗಿ ಮದುವೆಯಾಗ್ತೀನಿ, ನನ್ನ ಮದುವೆಗೆ ಬರುವವರಿಗೆ ಒಂದ್ ಕಂಡೀಷನ್- ರಾಖಿ ಸಾವಂತ್

ಮುಂಬೈ: ಬಾಲಿವುಡ್ ಡ್ರಾಮಾ ಕ್ವೀನ್ ಎಂದೇ ಹೆಸರು ಪಡೆದಿರುವ ನಟಿ ರಾಖಿ ಸಾವಂತ್ ನಾನು ಬೆತ್ತಲೆಯಾಗಿ ಮದುವೆಯಾಗುತ್ತೀನಿ. ನನ್ನ ಮದುವೆಗೆ ಬರುವವರೂ ಬೆತ್ತಲೆಯಾಗೇ ಬರಬೇಕೆಂದು ಕಂಡೀಷನ್ ಹಾಕುವ ಮೂಲಕ ಮತ್ತೆ ಸುದ್ದಿಯಲ್ಲಿದ್ದಾಳೆ.

ಹೌದು, ಸದಾ ಒಂದಿಲ್ಲೊಂದು ಸುದ್ದಿಗಳನ್ನು ಸೋಶಿಯಲ್ ಮಿಡಿಯಾಗಳಲ್ಲಿ ಹಾಕುವ ಮೂಲಕ ಸುದ್ದಿಯಲ್ಲಿರುವ ರಾಖಿ ಈಗ ಮತ್ತೊಂದು ವಿಡಿಯೋ ಮೂಲಕ ಸುದ್ದಿಯಲ್ಲಿದ್ದಾಳೆ. ತನ್ನ ಭಾವಿ ಪತಿ ದೀಪಕ್ ಲಾಲ್ ನೊಂದಿಗೆ ಡಿಸೆಂಬರ್ 31 ದಾಂಪತ್ಯ ಜೀವನಕ್ಕೆ ಕಾಲಿಡುತ್ತಿದ್ದು, ಪತಿಯ ಆಶಯದಂತೆ ಬೆತ್ತಲೆಯಾಗಿ ಮದುವೆಯಾಗಲು ತೀರ್ಮಾನಿಸಿದ್ದಾಳೆ. ಅಲ್ಲದೇ ಮದುವೆಗೆ ಬರುವವರಿಗೂ ಬೆತ್ತಲೆಯಾಗೇ ಬರುವಂತೆ ಕಂಡೀಷನ್ ಹಾಕಿದ್ದಾಳೆ.

https://www.instagram.com/p/BqzxZs_hnFw/?utm_source=ig_embed

ರಾಖಿ ತನ್ನ ಮದುವೆ ಕುರಿತು ವಿಡಿಯೋ ಒಂದರಲ್ಲಿ ಮಾತನಾಡಿ, ಹಾಯ್ ಪ್ರಿಯಾಂಕಾ ನಾನೂ ಕೂಡ ಮದುವೆಯಾಗುತ್ತಿದ್ದೀನಿ. ನನ್ನ ಭಾವಿ ಪತಿ ದೀಪಕ್ ತುಂಬಾ ಚಿಕ್ಕ ವಯಸ್ಸಿನವರು. ನಿನ್ನ ಪತಿ ನಿಕ್ ಜೋನ್ಸ್‍ಗಿಂತಲೂ ಇವರೇ ಚಿಕ್ಕವರು. ಹೀಗಾಗಿ ಮದುವೆ ವಿಚಾರದಲ್ಲಿ ನನಗೂ ನಿನಗೂ ಸ್ಪರ್ಧೆ ಇದೆ. ನೀನು ಅಮೆರಿಕದಲ್ಲಿದ್ದು, ಭಾರತದಲ್ಲಿ ಮದುವೆ ಮಾಡಿಕೊಂಡೆ. ನಾನು ಭಾರತದಲ್ಲಿದ್ದು ಅಮೆರಿಕದಲ್ಲಿ ಮದುವೆಯಾಗುತ್ತಿದ್ದೇನೆ. ನಿನಗೆ ಗೊತ್ತಾ ಇತ್ತೀಚೆಗೆ ನನಗೆ ತುಂಬಾ ದೃಷ್ಟಿಯಾಗುತ್ತಿದೆ ಎಂದು ಹೇಳಿದ್ದಾರೆ.

ನನ್ನ ಮದುವೆಗೆ ಶಾರುಖ್, ಸಲ್ಮಾನ್, ಅಮೀರ್ ಖಾನ್, ಸವ್ಯಸಾಚಿ ಸೇರಿದಂತೆ ಎಲ್ಲಾ ಸ್ಟಾರ್ ನಟ-ನಟಿಯರು ಬರುತ್ತಿದ್ದಾರೆ. ಇದರಿಂದಾಗಿ ನಾನು ತುಂಬಾನೇ ಎಕ್ಸೈಟ್ ಆಗಿದ್ದೇನೆ. ನನ್ನ ಮದುವೆಯ ವಿಶೇಷತೆ ಏನೆಂದರೆ, ಮದುವೆಯಲ್ಲಿ ಪಾಲ್ಗೊಳ್ಳುವವರು ಎಲ್ಲರೂ ಬೆತ್ತಲೆಯಾಗಿಯೇ ಬರಬೇಕು. ನಾನು ಸಹ ಬೆತ್ತಲೆಯಾಗಿಯೇ ಈ ಮಾತುಗಳನ್ನು ಆಡುತ್ತಿದ್ದೇನೆ. ನನ್ನ ಮದುವೆಯಲ್ಲಿ ಬಟ್ಟೆ ತೊಟ್ಟು ಬರಲು ಅವಕಾಶವಿಲ್ಲವೆಂದು ಹೇಳಿದ್ದಾಳೆ.

ಇತ್ತೀಚೆಗೆ ರಾಖಿ ತನ್ನ ಕನ್ಯತ್ವದ ಪ್ರಮಾಣಪತ್ರವನ್ನು ಸೋಶಿಯಲ್ ಮೀಡಿಯಾದಲ್ಲಿ ಹಾಕುವ ಮೂಲಕ ಸಖತ್ ಸುದ್ದಿಯಲ್ಲಿದ್ದಳು. ಅಭಿಮಾನಿಗಳು ಸಹ ರಾಖಿಗೆ ಭರಪೂರ ಕಾಮೆಂಟ್ ನೀಡಿದ್ದರು.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv